**Szám:** 1-12/2020. 5. sz. napirendi pont

**Indokolás**

**Zalaszentgrót Város Önkormányzata Polgármesterének**

**2020. november 26-ra tervezett döntéséhez**

**Tárgy:** A lakbérekről és helyiségek bérleti díjáról szóló önkormányzati rendelet felülvizsgálata

**Tisztelt Képviselő-testület!**

Az önkormányzati lakások és nem lakás céljára szolgáló helyiségek hasznosítását és értékesítését a 26/2015. (XII. 18.) önkormányzati rendeletünk szabályozza, mely taxatív módon tartalmazza az önkormányzatunk tulajdonában lévő lakások felsorolását, bérbeadásuk lehetséges formáját (szociális alapon, költségelven, piaci alapon), valamint a bérleti díjakat.

Helyi rendeletünk szerint az önkormányzati lakások bérleti díját a lakás műszaki állapota és egyéb jellemzői, így különösen a komfortfokozat, az alapterület, a szobák és egyéb helyiségek száma, valamint a lakás településen és épületen belüli fekvése határozza meg.

Áttekintés a korábbi évek árbevétele tekintetében:

Lakásbérleti díjbevétel

2017. év 4.165.014.-Ft

2018. év 4.806.173.-Ft

2019. év 5.354.274.-Ft

2020. év 5.055.003.-Ft (október 31. napjáig)

A bevételek kapcsán az elmúlt években emelkedés volt megfigyelhető, mely elsősorban a különböző forrásokból felújított, majd piaci alapon bérbe adott önkormányzati lakásoknak köszönhető.

A felújított, modern igényeknek megfelelően átalakított ingatlanok esetében a bérbeadásokat megelőzően a lakások és nem lakás céljára szolgáló helyiségek hasznosításáról és értékesítéséről szóló önkormányzati rendelet vonatkozó része mindenkor módosításra került.

Az elkövetkezendő időszakban nem várható nagymértékű árbevétel növekedés, de továbbra is a fenti metódus követését javaslom, és emellett az alábbi díjtábla 2021. évre vonatkozó változatlanul hagyását.

a) Szociális helyzet alapján bérbe adható lakások bérleti díja:

aa) Gyár u. 57/1. - 38,- Ft/m2/hó

ab) Gyár u. 57/2. - 38,- Ft/m2/hó

ac) Gyár u. 57/3. - 38,- Ft/m2/hó

ad Gyár u. 57/4. - 38,- Ft/m2/hó

ae) Gyár u. 57/5. - 38,- Ft/m2/hó

af) Gyár u. 57/6. - 38,- Ft/m2/hó

ag) Gyár u. 59/A/1. - 38,- Ft/m2/hó

ah) Gyár u. 59/A/2. - 38,- Ft/m2/hó

ai) Gyár u. 59/A/3. - 38,- Ft/m2/hó

aj) Gyár u. 59/A/4. - 38,- Ft/m2/hó

ak) Gyár u. 59/B/1. - 38,- Ft/m2/hó

al) Gyár u. 59/B/2. - 38,- Ft/m2/hó

am) Gyár u. 59/B/3. - 38,- Ft/m2/hó

an) Gyár u. 59/C/1. - 38,- Ft/m2/hó

ao) Gyár u. 59/C/2. - 38,- Ft/m2/hó

ap) Gyár u. 59/C/3. - 38,- Ft/m2/hó

aq) Gyár u. 59/C/4. - 38,- Ft/m2/hó

ar) Templom u. 23/B. - 38,- Ft/m2/hó

b) Költségelven bérbe adható lakások bérleti díja:

ba) Batthyány u. 17. - 239,- Ft/m2/hó

bb) Batthyány u. 19. - 239,- Ft/m2/hó

bc) Batthyány u. 23. II. em. 10. - 260,- Ft/m2/hó

bd) Kinizsi tér 4. III. em. 14. - 245,- Ft/m2/hó

c) Piaci alapon bérbe adható lakások (induló) bérleti díja:

ca) Dózsa Gy. u. 7. I. em. 1. - 620,- Ft/m2/hó

cb) Dózsa Gy. u. 7. I. em. 2. - 600,- Ft/m2/hó

cc) Széchenyi u. 8./I. em. - 430,- Ft/m2/hó

cd) Batthyány u. 13./I. em. 1. - 576,- Ft/m2/hó

ce) Batthyány u. 13./I. em. 2. - 576,- Ft/m2/hó

cf) Platán tér 5/B. fsz. 1. - 600,- Ft/m2/hó

cg) Batthyány u. 15. 1. ajtó - 600,- Ft/m2/hó

ch) Batthyány u. 15. 2. ajtó - 600,- Ft/m2/hó

ci) Ifjúság u. 2. - 620,- Ft/m2/hó

cj) Kinizsi tér 6. fsz. 1. - 600,- Ft/m2/hó

**Határozati javaslat:**

Zalaszentgrót Város Önkormányzata Képviselő-testületének feladat- és hatáskörében eljárva a polgármester – a Kormány 478/2020. (XI. 3.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel – úgy dönt, hogy az önkormányzati lakások és nem lakás céljára szolgáló helyiségek hasznosításáról és értékesítéséről szóló önkormányzati rendeletben megállapított bérleti díjtételeket változatlanul hagyja.

Határidő: folyamatos

Felelős: Baracskai József polgármester

**Zalaszentgrót**, 2020. november 23.

**Baracskai József**

polgármester

A határozati javaslat a törvényességi előírásoknak megfelel.

**Dr. Simon Beáta**

jegyző