Szám: 1-12/2020.

15. sz. napirendi pont

**Indokolás**

**Zalaszentgrót Város Önkormányzata Polgármesterének**

**a 2020. november 26-ra tervezett döntéséhez**

**Tárgy:** Tájékoztató a 2020. évi költségvetést érintő döntésekről

**Tisztelt Képviselő-testület!**

**I.**

Zalaszentgrót Város Önkormányzata Képviselő-testülete a 2020. évi költségvetési rendeletéről szóló 3/2020. (II. 14.) önkormányzati rendeletének 10/2020. (VI.26) önkormányzati rendelettel, 2020.06.27. napjától hatályos módosításával takarékossági intézkedésként zárolt tételek nevesítésre kerültek az alábbiak szerint:

„Magyarország 2020. évi központi költségvetésének a veszélyhelyzettel összefüggő eltérő szabályairól szóló 92/2020. (IV. 6.) Korm. rendelet és a Gazdaságvédelmi Akcióterv keretében a koronavírus-járvány gazdasági hatásainak mérséklése érdekében szükséges adózási könnyítésekről szóló 140/2020. (IV. 21.) Korm. rendelet előírásai, valamint a korona-vírus járvány következményeként, a 2020. évi saját és átengedett bevételei várható csökkenése miatt Zalaszentgrót Város Önkormányzatának az alábbi kiemelt előirányzatai zárolásra kerültek:

- személyi juttatás 9.094 eFt

- munkaadókat terhelő járulék 1.444 eFt

- dologi kiadások (karbantartások) 10.326 eFt

- városrészek működési kerete 7.776 eFt

- beruházások 21.317 eFt

- felújítások 10.802 eFt

A módosítás továbbá rendelkezett arról is, hogy a kiadási előirányzatok zárolásának feloldására az önkormányzat költségvetési helyzetének függvényében kerülhet sor a polgármester engedélyével, amelyről a képviselő-testület részére testületi ülésen számol be.

Az idei évi adóbevételek között meghatározó tételt képező iparűzési adóbevétel 2020. október 31-i állapot szerint 7 %-kal meghaladta a tervezett bevételi összeget, így a város stabil költségvetési helyzete okán nem indokolt további zárolások idei évi fenntartása azzal, hogy a feladat elmaradásból származó maradvány összegek a jövő évi önkormányzati költségvetésbe kerülnek.

**II. Tájékoztatás intézményi normatíva maradvány felhasználásáról**

A Zalaszentgróti Napköziotthonos Óvoda-Bölcsőde 2020. évi intézményi költségvetésében rendelkezésre álló normatíva felhasználása jelentősen elmaradt a tervezettektől az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása érdekében Magyarországon kihirdetett veszélyhelyzetben elrendelt biztonsági intézkedések miatt. A fel nem használt normatíva maradványt az Önkormányzat nem viheti át a következő évre, és amennyiben annak felhasználása az idei évben nem történik meg, úgy azt vissza kell fizetni a központi költségvetésbe. Emiatt még az idei évben indokolt olyan fejlesztéseket elvégezni, mellyel az intézmény oktató-nevelő munkája még színvonalasabbá tehető. A megmaradt - az óvoda esetén bruttó 2.000.000,- Ft, a bölcsőde vonatkozásában bruttó 5.000.000,- Ft - normatíva maradványok felhasználása tekintetében az Önkormányzat kikérte az intézmény véleményét, melyet figyelembe véve az alábbi fejlesztést indokolt megvalósítani:

Bölcsődei bruttó 5.000.000,-Ft normatívából a Zalaszentgróti Napköziotthonos Óvoda-Bölcsőde Ady u. felőli kerítésének felújítása szükségszerű, míg az óvodai bruttó 2.000.000,-Ft normatívából óvodai játszóeszközök beszerzése támogatható.

**I. Határozati javaslat:**

Zalaszentgrót Város Önkormányzat Polgármestere Zalaszentgrót Város Önkormányzata Képviselő-testületének a 2020. évi költségvetési rendeletéről szóló 3/2020. (II. 14.) önkormányzati rendeletének (a továbbiakban Rendelet) 10 § (6) bekezdése alapján a Rendelet 10 § (5) bekezdésében zárolt tételek feloldásáról rendelkezem.

A polgármester felkéri a jegyzőt, hogy a zárolás feloldásáról a következő költségvetési rendelet módosításáról gondoskodjon.

Felelős: Dr. Simon Beáta jegyző

Határidő: 2020. december 31.

**II. Határozati javaslat:**

Zalaszentgrót Város Önkormányzata Képviselő-testületének feladat- és hatáskörében eljárva a Polgármester - a Kormány 478/2020. (XI. 3.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzata Képviselő-testülete tagjainak írásbeli véleményére figyelemmel - úgy dönt, hogy a Zalaszentgróti Napköziotthonos Óvoda-Bölcsőde 2020. évi intézményi költségvetésben rendelkezésre álló, a bölcsőde esetében bruttó 5.000.000,-Ft normatívából a Zalaszentgróti Napköziotthonos Óvoda-Bölcsőde Ady u. felőli kerítésének felújítása, míg az óvoda esetében bruttó 2.000.000,-Ft normatívából óvodai játszóeszközök beszerzése valósuljon meg.

A polgármester felkéri a jegyzőt és az intézmény vezetőjét a beruházások és beszerzések megvalósításához szükséges intézkedések megtételére.

Felelős: Dr. Simon Beáta jegyző

felkérésére: Molnár Szilveszterné intézményvezető

Határidő: 2020. december 31.

**Zalaszentgrót**, 2020. november 23.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásnak megfelel.

|  |  |
| --- | --- |
|  | **Dr. Simon Beáta**  jegyző |