**ZALASZENTGRÓT VÁROS ÖNKORMÁNYZATÁNAK**

**a Bursa Hungarica Felsőoktatási Önkormányzati Ösztöndíjpályázat**

**lefolytatásának rendjéről szóló**

**SZABÁLYZATÁNAK I. SZÁMÚ MÓDOSÍTÁSA**

Zalaszentgrót Város Önkormányzata Képviselő-testületének feladat- és hatáskörében eljárva a polgármester – a Kormány 478/2020. (XI. 3.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel – a 2020. november 26-án meghozott …/2020. (XI. 26.) számú határozatával a Bursa Hungarica Felsőoktatási Önkormányzati Ösztöndíjpályázat lefolytatásának rendjéről szóló Szabályzatát a következők szerint módosítja:

1. A szabályzat *„Az ösztöndíj pályázatok elbírálásának rendje”* című 5. pontjának 5.3. alpontja helyébe a következő rendelkezés lép:

*„5.3. Az a pályázó támogatható, akinek a háztartásában az egy főre jutó havi nettó jövedelem nem haladja meg a mindenkori nyugdíjminimum 500 %-át. A Képviselő-testület a támogatott pályázókat legfeljebb 5.000,- Ft/hó/fő ösztöndíj összegben részesíti, amennyiben az önkormányzat költségvetése lehetővé teszi.”*

1. A szabályzat jelen módosítással nem érintett részei változatlanul hatályban maradnak.
2. A szabályzat Záradéka a következők szerint módosul:

*Z á r a d é k:*

Zalaszentgrót Város Önkormányzata Képviselő-testületének feladat- és hatáskörében eljárva a polgármester a Bursa Hungarica Felsőoktatási Önkormányzati Ösztöndíjpályázat lefolytatásának rendjéről szóló módosított Szabályzatát a 2020. november 26-án meghozott …/2020. (XI. 26.) számú határozatával 2020. november 27-i hatállyal elfogadta.

**Zalaszentgrót,** 2020. november 26.

**Baracskai József**  **Dr. Simon Beáta**

polgármester jegyző